загуби, които са имали реално отражение върху дейността им, като с оглед на тези аспекти е било изготвено от ПЕ специално данъчно правило.
 (862)
 Jushi и Hengshi Egypt са се възползвали от тази мярка, тъй като при разследването се установи, че осъществяват стопанската си дейност почти изключително в щатски долари или евро и почти не извършват никакви сделки в египетски лири. В действителност те са почти изцяло ориентирани към износ, внасят почти цялото си оборудване и заемите им, както и голяма част от покупките им на материали са в чуждестранна валута. В резултат на това регистрираните от Jushi и Hengshi Egypt загуби поради обезценяването на EGP, по-специално поради значителните валутни заеми, не са действителни и се използват само за данъчни цели за намаляване на облагаемия доход.
 (863)
 Освен това приспадането на данъка е трябвало да бъде временна мярка, приложима само за засегнатите към момента на обезценяването сделки. Въпреки това по време на разследвания период Jushi и Hengshi Egypt все още са приспадали значителни суми от облагаемия си доход под формата на реализирани и нереализирани разлики във валутните обменни курсове. В резултат на това те са били по-малко рентабилни и дори губещи според данъчните си декларации, въпреки че финансовите им отчети показват добра и устойчива печалба.
 в) Заключение
 (864)
 С оглед на изложените по-горе съображения Комисията заключи, че тези данъчни ползи представляват приходи, от които ПЕ се е отказало, по смисъла на член 3, параграф 1, буква а), подточка ii) от основния регламент и са осигурили полза съгласно член 3, параграф 2 от основния регламент.
 (865)
 Освен това de facto те са специфични за производителите износители Jushi и Hengshi Egypt в съответствие с член 4, параграф 2, буква в) от основния регламент, тъй като се използват предимно от ограничена група дружества, опериращи почти изключително в чуждестранни валути.
 (866)
 След окончателното разгласяване ПЕ и производителите износители отбелязаха, че специалното данъчно правило от 2016 г. за третиране на загубите поради разлики в обменните курсове като данъчна загуба не може да представлява субсидия, тъй като не осигурява полза и не е специфична. На първо място, тъй като това данъчно правило е прието, за да компенсира загуба, причинена от правителството, то не осигурява никаква полза. На второ място, тъй като всички субекти, които са засегнати по сходен начин от загубата, причинена от правителството, могат да използват това данъчно третиране, тази схема не може да се счита за специфична.
 (867)
 В съображение 861 по-горе Комисията отчете, че това законодателство е било общоприложимо за всички дружества в Египет и е имало за цел да компенсира отрицателните последици от обезценяването на египетската валута. Комисията обаче също така заяви, че дружествата, които са основно експортно ориентирани и извършват дейността си почти изцяло в чуждестранна валута, като щатски долари или евро, са се възползвали непропорционално от това законодателство. Всъщност тези дружества не са понесли никакви значителни действителни загуби в резултат на обезценяването на EGP, тъй като загубите поради обменните курсове при техните покупки/задължения в щатски долари могат да се компенсират от печалбите от обменните курсове при техните продажби в щатски